അരുവിക്കരയിലെ വീഴ്ച: വി.കെ. മധുവിനെ തരംതാഴ്ത്തി തിരുവനന്തപുരം: അരുവിക്കര മണ്ഡലത്തിലെ തെരഞ്ഞെടുപ്പ് പ്രവര്ത്തനത്തിലെ വീഴ്ചയില് സി.പി.എം തിരുവനന്തപുരം ജില്ല സെക്രേട്ടറിയറ്റംഗം വി.കെ. മധുവിനെ ജില്ല കമ്മിറ്റിയിലേക്ക് തരംതാഴ്ത്തി. ജില്ല പഞ്ചായത്ത് മുന് പ്രസിഡന്റും ലൈബ്രറി കൗണ്സില് സംസ്ഥാന സെക്രട്ടറിയുമായ മധു പാര്ലമെന്ററി വ്യാമോഹത്തിന് അടിപ്പെട്ടെന്ന് കണ്ടെത്തിയ ജില്ല സെക്രേട്ടറിയറ്റിെന്റ അച്ചടക്ക നടപടി ജില്ല കമ്മിറ്റി അംഗീകരിച്ചു.മുന് മന്ത്രി കടകംപള്ളി സുരേന്ദ്രെന്റ വിശ്വസ്തനായ മധുവിനെ ജില്ല കമ്മിറ്റിയില് മൂന്നു േപരേ പിന്തുണച്ചുള്ളൂ. ജില്ല െസക്രേട്ടറിയറ്റില് കടകംപള്ളി ശിക്ഷ ലഘൂകരിക്കാന് വാദിച്ചെങ്കിലും സംസ്ഥാന സെക്രട്ടറിയുടെ ചുമതല വഹിക്കുന്ന എ. വിജയരാഘവന് പാര്ട്ടി രേഖ വായിച്ച് അതിനെ പ്രതിരോധിച്ചു. താക്കീത് മതിയെന്നായിരുന്നു കടകംപള്ളിയുടെ നിര്ദേശം. പാര്ലമെന്ററി വ്യാമോഹം പാര്ട്ടി അംഗങ്ങളെ ബാധിക്കുന്നതും അതില് നടപടി സ്വീകരിക്കേണ്ടതും സംബന്ധിച്ച രേഖ വായിച്ച് വിജയരാഘവന് ഇതിനെ എതിര്ത്തു. സെക്രേട്ടറിയറ്റിലെ ആറ് സംസ്ഥാന കമ്മിറ്റി അംഗങ്ങളില് അഞ്ചുപേരും നടപടിയെ അനുകൂലിച്ചു. ജില്ല പഞ്ചായത്ത് പ്രസിഡന്റ് എന്ന നിലയില് പാര്ട്ടി ഘടകങ്ങളറിയാതെ 32 കോടി രൂപ അരുവിക്കര മണ്ഡലത്തിലെ വിവിധ പഞ്ചായത്തുകളില് വികസന പ്രവര്ത്തനത്തിന് അനുവദിച്ചു, സ്വയം സ്ഥാനാര്ഥിത്വം പ്രഖ്യാപിച്ചു, ബൂത്ത് കമ്മിറ്റി വിളിച്ച് പ്രചാരണത്തിന് ആളെ ചുമതലപ്പെടുത്തി, വികസന പ്രവര്ത്തനത്തിെന്റ വിഡിയോ പ്രചാരണം, തെരഞ്ഞെടുപ്പ് പ്രവര്ത്തനത്തില് ആദ്യ 10 ദിവസം വിട്ടുനിന്നു എന്നീ കാരണങ്ങള് നിരത്തിയാണ് മൂന്നംഗ കമീഷന് നടപടി ശിപാര്ശ ചെയ്തത്. കാരണം കാണിക്കല് നോട്ടീസിന് മധു നല്കിയ മറുപടി സെക്രേട്ടറിയറ്റ് തള്ളി. ചില കാര്യങ്ങളില് തെറ്റുപറ്റിയെന്ന് സമ്മതിച്ച മധു റിപ്പോര്ട്ടിലെ മുഴുവന് കാര്യങ്ങളും ശരിയല്ലെന്ന് വിശദീകരിച്ചു. തരംതാഴ്ത്താനുള്ള നിര്ദേശം ജില്ല കമ്മിറ്റിയില് സെക്രട്ടറി ആനാവൂര് നാഗപ്പന് അവതരിപ്പിച്ചപ്പോള് പട്ടം വാമദേവന് നായര്, എസ്.എസ്. രാജലാല്, ഡബ്ല്യു.ആര്. ഹീബ എന്നിവര് നടപടി ലഘൂകരിക്കണമെന്ന് പറഞ്ഞു. എന്നാല്, തരംതാഴ്ത്തല് മാതൃകാ നടപടിയല്ലെന്നും കൂടുതല് കര്ക്കശ നടപടി വേണമെന്നും വി. ജയപ്രകാശ്, പുല്ലുവിള സ്റ്റാന്ലി, എ.എ. റഹീം എന്നിവര് ആവശ്യപ്പെട്ടു.